CELEX: 32018R0676
Language: bg
Date: 2018-05-03 00:00:00
Title: Регламент (ЕС) 2018/676 на Комисията от 3 май 2018 година за поправка на Регламент (ЕС) № 546/2011 на Комисията за прилагане на Регламент (ЕО) № 1107/2009 на Европейския парламент и на Съвета по отношение на единните принципи за оценка и разрешаване на продукти за растителна защита (Текст от значение за ЕИП. )

4.5.2018   
               
               
                  BG
               
               
                  Официален вестник на Европейския съюз
               
               
                  L 114/8
               
            РЕГЛАМЕНТ (ЕС) 2018/676 НА КОМИСИЯТА
      от 3 май 2018 година
      за поправка на Регламент (ЕС) № 546/2011 на Комисията за прилагане на Регламент (ЕО) № 1107/2009 на Европейския парламент и на Съвета по отношение на единните принципи за оценка и разрешаване на продукти за растителна защита
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 29, параграф 6 и член 84, буква г) от него,
      като има предвид, че:
      
                  (1)
               
               
                  В буква В, точка 2.5.1.2, подточка i) от част I на приложението към Регламент (ЕС) № 546/2011 на Комисията (2), където се определят специфичните принципи, които да бъдат взети предвид в процеса на вземане на решения относно концентрацията на активното вещество и съответните метаболити и продукти от разграждане или реакция в подпочвените води, е допусната грешка.
               
            
                  (2)
               
               
                  Грешката е допусната при въвеждането на някои разпоредби от отменената Директива 91/414/ЕИО на Съвета (3) в Регламент (ЕС) № 546/2011 в съответствие с член 84, буква г) от Регламент (ЕО) № 1107/2009.
               
            
                  (3)
               
               
                  В приложението към Директива 91/414/ЕИО се съдържа позоваване на Директива 80/778/ЕИО на Съвета относно качеството на водите, предназначени за консумация от човека (4). Тази директива впоследствие е отменена и заменена с Директива 98/83/ЕО на Съвета относно качеството на водите, предназначени за консумация от човека (5). Поради това позоваването в Регламент (ЕС) № 546/2011 следва да препраща към Директива 98/83/ЕО на Съвета вместо към Директива 2006/118/ЕО на Европейския парламент и на Съвета (6), която касае опазването на подземните води от замърсяване и влошаване на състоянието им.
               
            
                  (4)
               
               
                  Поради това Регламент (ЕС) № 546/2011 следва да бъде съответно поправен.
               
            
                  (5)
               
               
                  С цел да се гарантира, че правилните критерии за целесъобразно прилагане на единните принципи се прилагат също така и в хода на текущите процедури за оценка, тази поправка следва да влезе в сила възможно най-скоро.
               
            
                  (6)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕС) № 546/2011 се поправя, както следва:
      
                   
               
               
                  В буква В, точка 2.5.1.2 от част I на приложението подточка i) се заменя със следното:
                  
                     
                                 „i)
                              
                              
                                 максимално допустимата концентрация, посочена в Директива 98/83/ЕО на Съвета (*1); или
                              
                           
               
            Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 3 май 2018 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 309, 24.11.2009 г., стр. 1.
      
         (2)  Регламент (ЕС) № 546/2011 на Комисията от 10 юни 2011 г. за прилагане на Регламент (ЕО) № 1107/2009 на Европейския парламент и на Съвета по отношение на единните принципи за оценка и разрешаване на продукти за растителна защита (ОВ L 155, 11.6.2011 г., стр. 127).
      
         (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
      
         (4)  Директива 80/778/ЕИО на Съвета от 15 юли 1980 г. относно качеството на водите, предназначени за консумация от човека (ОВ L 229, 30.8.1980 г., стр. 11).
      
         (5)  Директива 98/83/ЕО на Съвета от 3 ноември 1998 г. относно качеството на водите, предназначени за консумация от човека (ОВ L 330, 5.12.1998 г., стр. 32).
      
         (6)  Директива 2006/118/ЕО на Европейския парламент и на Съвета от 12 декември 2006 г. за опазване на подземните води от замърсяване и влошаване на състоянието им (ОВ L 372, 27.12.2006 г., стр. 19).
      
         (*1)  Директива 98/83/ЕО на Съвета от 3 ноември 1998 г. относно качеството на водите, предназначени за консумация от човека (ОВ L 330, 5.12.1998 г., стр. 32).“